
	[image: ]
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



РЕШЕНИЕ 
                                                              № РС-05-22-094

	Днес, на 06.10.2022 г., Комисията за противодействия на корупцията и за отнемане на незаконно придобитото имущество /КПКОНПИ/, в състав:

Заместник-председател: Антон Славчев
Член: Пламен Йоцов
Член: Силвия Къдрева

					У С Т А Н О В И :

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-018 от 19.01.2022  година по сигнал с вх.№ ЦУ01/С-5/05.01.2022 г. на КПКОНПИ, към който е приобщен сигнал с вх.№ЦУ01/С-27/10.01.2022 г. на КПКОНПИ.
Сигналът е насочен срещу Петър *** Маринов – общински съветник в Общински съвет Б.
В сигнала се съдържат твърдения за това, че Петър Маринов е общински съветник и едновременно с това има сключени договори с Община Б. за отдаване под наем на общински имоти – паши и мери. При приемане на Годишния план за паша от Общински съвет Б. е предоставена справка от кмета на Община Б., в която фигурира името на Петър Маринов с два договора за наем на общински имоти – паши и мери.
Във връзка с твърденията в сигнала Комисията е изискала и с писмо, вх. № ЦУ01-748#6/07.03.2022 г., е получила от Председателя на Постоянната комисия за противодействие на корупцията и за отнемане на незаконно придобитото имущество (ПКПКОНПИ) към Общински съвет Б. доказателства за служебното качество на Петър *** Маринов – общински съветник в Общински съвет Б., мандати 2015-2019 г. и 2019-2023 г. – подписани от същия клетвени листове на 05.11.2015 г. и на 15.11.2019 г., протоколи от заседания на Общински съвет Б. за избора му за член на Постоянни комисии към Общински съвет Б. - №2 от 17.11.2015 г. и №3 от 06.12.2019 г.; протоколи от заседания на Общински съвет Б., във връзка с приемане на Годишен план за паша за стопанските: 2020-2021 г. – Протокол №4/27.12.2019 г. и приетото Решение №22 (по т.16); за 2021-2022 г. – Протокол №18/23.12.2020 г. и приетото Решение №220 (по т.7) и за 2021-2022 г.- Протокол №31/17.12.2021 г. и приетото Решение №392 (по т.10), ведно със списък с поименното гласуване на общинските съветници; протоколи от заседания на Постоянните комисии по Териториално развитие, комуникации и околна среда (ПКТРКОС) и по Законност и обществен ред (ПКЗОР) към Общински съвет Б., в които участва Петър Маринов в двата последователни мандата, във връзка с разглеждане на предложенията за Годишен план за паша за стопанските 2020-2021 г., 2021-2022 г. и 2022-2023 г., ведно с приетите от тях становища, както следва: Протокол №1/19.12.2019 г. на ПКТРКОС, Протокол №1/19.12.2019 г. на ПКЗОР, Протокол №18/15.12.2020 г. на ПКТРКОС, Протокол №18 от 15.12.2020 г. на ПКЗОР, Протокол №37 от 08.12.2021 г. на ПКТРКОС, Протокол №37 от 08.12.2021 г. на ПКЗОР, както и сключените от Община Б. с Петър Маринов договори за отдаване под наем на общински имоти – паши и мери – Договор №Д-64/14.07.2020 г. и Договор №Д-65/20.04.2021 г. С писмо, вх.№ ЦУ01-748#12/25.03.2022 г. са представени преписи-извлечения от протоколи от заседания на Общински съвет Б. № 4/ 27.12.2019 г. (по т.16), № 18/ 23.12.2020 г. (по т.7) и № 31/ 17.12.2021 г. (по т.10), ведно с проведените от общинските съветници обсъждания по съответните точки от дневния ред, касаещи приемане на годишните планове за паша, определяне размера и местоположението на мерите, пасищата и ливадите за общо и индивидуално ползване и съгласие за предоставянето им,  както и Протокол №19/28.02.2017 г. и приетото Решение №264 от същата дата, с което е приета Наредба за стопанисване, управление и разпореждане със земи от Общинския поземлен фонд и земите по чл.19 от ЗСПЗЗ на територията на Община Б. (Наредбата), както и заверено копие от същата. С писмо, вх. №ЦУ01-748#24 от 23.06.2022 г. на КПКОНПИ, са представени заверени преписи от Протокол №40 от 25.01.2019 г. и приетото Решение №600 от същата дата по внесеното предложение за Годишен план за паша, за мерите, пасищата и ливадите в Община Б. за стопанската 2019-2020 г., Протокол №1 от 17.01.2019 г. от заседание на ПКТРКОС и Протокол №1 от 17.01.2019 г. от заседание на ПКЗОР, както и справка за нетното възнаграждение на Петър Маринов за конкретно посочени дати. 
С писмо, вх. № ЦУ01-748#11/25.03.2022 г., Комисията е получила от кмета на Община Б. внесените предложения за приемане на Годишен план за паша, определяне размера и местоположението на мерите, пасищата и ливадите за общо и индивидуално ползване за стопанските 2019-2020 г., 2020-2021 г. и 2021 – 2022 г.; заповедите за назначаване на комисии по чл.37и, ал.6 от ЗСПЗЗ и протоколите от окончателното разпределение на имотите - мери, пасища и ливади от назначените комисии по чл.37и, ал.6 от ЗСПЗЗ за стопанските 2019-2020 г., 2020-2021 г., както и за 2021 – 2022 г., Наредба за стопанисване, управление и разпореждане със земи от общинския поземлен фонд и земите по чл.19 от ЗСПЗЗ (приета с Решение №264/28.02.2017 г. на Общински съвет Б.); по два договора (избрани на случаен принцип) за отдаване под наем на зeми (пасища) от общинския поземлен фонд, сключени през 2020 г. и 2021 г. - за всяка от посочените години, подадените от Петър *** Маринов заявления във връзка със сключени с Община Б. договори № 64/14.07.2020 г. и № 55/20.04.2021 г. за отдаване под наем на земи от ОПФ и приложените към тях документи, съгласно чл.37и, ал.5 от ЗСПЗЗ. С писмо с вх. №ЦУ01-748#19 от 27.05.2022 г. са получени Договор №Д-63 от 11.04.2022 г., сключен от Община Б. с Петър Маринов за отдаване под наем на земя от общински поземлен фонд – пасища, мери, ливади, заявление по чл.37и, ал.5 от ЗСПЗЗ и чл.99, ал.1 от ППЗСПЗЗ, Заповед №РД-146/21.03.2022 г. на кмета на Община Б. и Протокол от проведено заседание на комисия по чл.37и от ЗСПЗЗ от 25.03.2022 г. за разпределение на мери, пасища и ливади за стопанската 2022-2023 на територията на Община Б., а с писмо с вх.№ ЦУ01-748#30/13.09.2022 г., са получени сключените от Маринов договори за отдаване под наем на общински мери, пасища и ливади с № Д-29/12.02.2016 г., № Д-7 от 14.02.2018 г. и допълнителни споразумения към него, както и заявления с вх.№ 94П-35-1/20.08.2019 г. и вх.№ 94П-35-7/10.11.2021 г.
От Държавен фонд „Земеделие“ с писмо с вх. №ЦУ01-748#23/22.06.2022 г. е получена информация, че Петър *** Маринов е получил финансово подпомагане по схеми за директни плащания и краткосрочни схеми за подпомагане, администрирани от ДФЗ, за което е представена справка от СЕБРА. В допълнение е посочено, че в периода 2019 – 2022 г. Петър Маринов е получил и държавна помощ de minimis за 2021 г. и за 2022 г. От Областна дирекция „Земеделие“ към Държавен фонд „Земеделие“ с писмо с вх. №ЦУ01-748#27/08.08.2022 г. са получени подадените от Петър Маринов заявления за подпомагане за 2019, 2020, 2021 и 2022 г.
Комисията служебно е направила справки в регистър НБД „Население“, в Търговски регистър и в регистър на юридическите лица с нестопанска цел (ТРРЮЛНЦ), на електронната страница на Община Б., в Интегрираната информационна система на БАБХ, както и в Регистъра на лицата, заемащи висши публични длъжности на КПКОНПИ-за подадените от Петър Маринов декларации по чл.35, ал.1, т.2 от ЗПКОНПИ.
На основание чл. 72, ал.5 от ЗПКОНПИ, с покана с изх. № ЦУ01-748#14 от 17.05.2022 г. на КПКОНПИ Петър Маринов– общински съветник в Общински съвет Б. и като такъв лице, заемащо висша публична длъжност по чл.6, ал.1, т.32 от ЗПКОНПИ, е поканен за изслушване пред Комисията на 25.05.2022 г. от 10.30 часа. На същата дата Маринов се яви лично и с адв. Н.Н. и бе изслушан от Комисията по т.1 от дневния ред на заседанието.
В обясненията си, дадени пред Комисията по време на изслушването, Маринов заяви, че като общински съветник е гласувал за приемане на едно от решенията, но при липса на частен интерес, тъй като самото приемане на годишните планове за паша и списъците с пасищата, мерите и ливадите, са предназначени за общо ползване и нямат конкретен адресат. След приемане на решението от Общинския съвет земеделските производители подават заявления до кмета на общината, на територията на която е регистриран животновъдния им обект. Това се случва в срок от 1 до 10 март. Самото разпределение на пасищата , мерите и ливадите от общинския поземлен фонд се извършва от комисия, назначена от кмета на общината, при подадено заявление за разпределение на общински мери. От упражнените от него правомощия не произтичат конкретни облаги за него и същите не го поставят в по-благоприятно положение от останалите земеделски производители.
В своето изложение адвокат Н. подкрепи изразеното от неговия доверител становище, като подчерта още, че сигналът е прекалено общ и не е конкретен. Посочените в поканата за изслушване решения са с правно основание чл.37и от ЗСПЗЗ, тоест става дума за сложен фактически състав. На първо място, имаме решение на общинския съвет, след това-обява, а след нея – заявление от неговия доверител. Има сформирана комисия, временно съставена за целта и на база нейния протокол – сключен договор. Решението на общинския съвет не формира индивидуални права, то не е конкретно, в него не фигурира името на неговия доверител, с него не се създават предпоставки, които да доведат до предимство и поставяне в по-благоприятно положение на някой от собствениците на селскостопански животни, т.е. няма релевантен частен интерес. Адвокат Н. акцентира върху това, че частният интерес трябва да е реален и от естество да може да повлияе върху обективното и безпристрастно изпълнение на задължението по служба. По отношение на решението под № 22 от м. декември 2019 г., няма упражнени правомощия от доверителя му, защото е видно, че срещу името му стои „не“ за участие в гласуването. По отношение на Решение №220 от 23.12.2020 г. е осъществено правомощие от доверителя му, но при липсата на релевантен частен интерес. В случая, заявлението на неговия доверител е подадено в началото на м. март 2021 г., т.е. три месеца след гласуването на Решение №220 от 23.12.2020 г. Освен това, решението не е основание за сключения договор, а протокола на сформираната за целта комисия. Субсидията, която Маринов е получавал, е пряко следствие не от решението на Общинския съвет Б., а от сключения договор. В своето изложение адвокат Н. подкрепи тезата си с цитиране на решения на Върховен административен съд и такива на Комисията, по негово мнение - аналогични с настоящия казус. В представени от него по преписката Възражение с вх.№ЦУ01-748#20/01.06.2022 г. на КПКОНПИ,  Допълнително становище с вх № ЦУ01-748#25/04.07.2022 г. на КПКОНПИ и Допълнително становище, вх. № ЦУ01-748#31/21.09.2022 г., той отново потвърждава казаното от него по време на изслушването пред Комисията, като подчертава, че всички предложения по отношение приемане на годишния план за съответните стопански години са инициирани от кмета на общината, като основанията и съдържанието на всяко от тях е идентично, а разликата е само в стопанските години. Липсват подадени от неговия доверител заявления за наемане на мери и пасища, които да инициират посочените решения на Общински съвет Б. и да са депозирани преди датата на съответното гласуване. Според него, липсата на заявление за наемане на мери и пасища, подадено преди 23.12.2020 г., като обективен факт изключва наличие на конфликт на интереси към датата на упражняване на правомощието. Липсата на пряка и непосредствена връзка между гласуваното решение и сключения договор също е доказателство за липса на частен интерес. Към датата на гласуването не са подадени заявления за подпомагане за съответната стопанска година, поради което липсва релевантен частен интерес. Евентуалното субсидиране зависи от подаването на заявления за наемане на земя, сключването на договори за наем и подаването на заявления за субсидиране, които не са съществували към датите на упражнените правомощия (25.01.2019 г. и 23.12.2020 г.). Представените по преписката договори за наем на земеделски земи от Общинския поземлен фонд – пасища и ливади в землища на Община Б. №29/12.02.2016 г. и №7/14.02.2018 г. са ирелевантни за настоянощото производство, т.к. не са във връзка с гласуваните от Петър Маринов решения № 600 от 25.01.2019 г. и № 220 от 23.12.2020 г.

След като обсъди събраните в хода на административното производство доказателства, комисията установи следното от фактическа страна:

Сигналът е подаден от физическо лице, с посочени три имена, ЕГН, адрес и е подписан.
Петър Маринов е избран за общински съветник на проведените местни избори за кметове и общински съветници на 27.10.2019 г. и е подписал клетвен лист на 15.11.2019 г. Той е бил общински съветник в Общински съвет Б. и през мандат 2015-2019 г., като е подписал клетвен лист на 05.11.2015 г. В двата последователни мандата Маринов е избран за член на Постоянната комисия по законност и обществен ред (ПКЗОР) към Общински съвет Б., видно от представените по преписката протоколи от заседания на Общински съвет Б. с № 2 от 17.11.2015 г., съответно №3 от 06.12.2019 г. За мандат 2015-2019 г. Маринов е бил член и на Постоянната комисия по Оперативен контрол на дейността на „***“ ЕООД, град Б., а за мандат 2019-2022 г., освен на посочените две Постоянни комисии, същият е избран за член и на Постоянната комисия по териториално развитие, комуникации и околна среда (ПКТРКОС) към Общински съвет Б.
С писмо с вх.№ЦУ01-748#17 от 25.03.2022 г. на КПКОНПИ по преписката са представени от кмета на Община Б. предложенията на кмета на Община Б. за приемане на Годишен план за паша за стопанските години: за 2019-2020 г. -Предложение с вх. № 001-00-14/10.01.2019 г. на ОбС Б.; за 2020-2021 г. - Предложение с вх.№ 001-00-138/12.12.2019 г. на ОбС Б., за 2021-2022 г. - Предложение с вх. №001-00-210/08.12.2020 г. на ОбС Б..
Видно от представени с писмо, вх. № ЦУ01-748#5 от 21.02.2022 г. на КПКОНПИ, от председателя на Постоянната комисия за противодействие на корупцията и за отнемане на незаконно придобито имущество (ПКПКОНПИ) към Общински съвет Б. протоколи от заседания на Постоянните комисии по териториално развитие, комуникации и околна среда и по законност и обществен ред към Общински съвет Б., като общински съветник в Общински съвет Б. Маринов е участвал в заседанията, на които са приети положителни становища от двете Постоянни комисии по внесените от кмета на Община Б. предложения за приемане на Годишен план за паша, определяне размера и местоположението на мерите, пасищата и ливадите за общо и индивидуално ползване и е дадено съгласие за предоставянето им, както следва:
- на заседания на по Постоянната комисия по законност и обществен ред (ПКЗОР)- проведени на 17.01.2019 г. (по т.15 от дневния ред – за стопанската 2019-2020 г.), на 19.12.2019 г. (по т.16 от дневния ред – за стопанската 2020-2021 г.), на 15.12.2020 г. (по т.7 от дневния ред – за стопанската 2021-2022 г. ) и на 08.12.2021 г. (по т.10 от дневния ред – за стопанската 2022-2023 г.), както и 
- на заседания на Постоянната комисия по териториално развитие, комуникации и околна среда и по законност и обществен ред (ПКТРКОС) - проведени на 19.12.2019 г. (т.16 от дневния ред - за стопанската 2020-2021 г.), на 15.12.2020 г. (т.7от дневния ред – за стопанската 2021-2022 г.) и на 08.12.2021 г. (т.10 от дневния ред – за стопанската 2022-2023 г.).
За заседанията на Постоянните комисии не са водени протоколи и по преписката не са представени такива, в които е отразено и поименното гласуване на общинските съветници, поради което не може да се установ по категоричен начин как е гласувал Петър Маринов.
 Като общински съветник в Общински съвет Б., Петър Маринов е участвал в гласуването на решения от Общински съвет Б. за приемане на Годишен план за паша, определяне размера и местоположението на мерите, пасищата и ливадите за общо и индивидуално ползване, на проведените заседания на Общински съвет Б. на 25.01.2019 г. (Решение № 600 по т. 16 от Протокол №40/25.01.2019г. – за стопанската 2019-2020 г.) и на 23.12.2020 г. (Решение №220 по т. 7 от Протокол №18/23.12.2020 г. - за стопанската 2021-2022 г.) и е гласувал „за“ приемане на решенията. 
С Решение № 600 по Протокол №40/25.01.2019г. Общински съвет Б. приема внесеното от кмета на Община Б. Предложение, вх.№001-00-14/10.01.2019 г. на Общински съвет Б., за приемане на Годишен план за паша, определяне размера и местоположението на мерите, пасищата и ливадите на територията на Община Б. за общо и индивидуално ползване за стопанската 2019-2020 г. и за даване на съгласие за предоставянето им (Годишен план за паша-2019/2020). Общинският съвет определя пасищата, мерите и ливадите за индивидуално ползване, съгласно Приложения №1, №2, №3 и №4 (съдържащи регистри на земеделските земи, по начин на трайно ползване: пасища, мери и ливади – публична общинска собственост, предложени за индивидуално ползване в землищата, съответно на с. Р. и с.И., на град Б., на с.К. и на с.Ж.), съставляващи неразделна част от Годишния план. Всички останали пасища, мери и ливади от ОПФ, включително тези по чл.19 от ЗСПЗЗ, невключени в списъците по приложения от 1 до 4, се определят за общо ползване през стопанската 2019/2020 г. С решението Общински съвет Б. възлага на кмета на общината изпълнението на процедурите, регламентирани в чл.37и от ЗСПЗЗ, както и сключването на договорите по пазарни наемни цени със собствениците или ползвателите на животновъдни обекти с пасищни селскостопански животни, регистрирани в Интегрираната информационна система на БАБХ, за 5 стопански години, считано от започване на стопанската 2019-2020 година. В приетия от Общински съвет Б. с Решение № 600 по Протокол №40/25.01.2019г. и приложен към решението Годишен план за паша за стопанската 2019-2020 г. изрично е предвидено, че наемателите на мерите, пасищата и ливадите могат да кандидатстват по европейски програми и схеми за средства, с цел подобряване екологичното им състояние.
С Решение №220 по Протокол №18/23.12.2020 г. Общински съвет Б. приема внесеното от кмета на Община Б. Предложение, вх.№001-00-210/08.12.2020 г. на Общински съвет Б., за приемане на Годишен план за паша за стопанската 2020-2021 г. (Годишен план за паша-2020/2021 г.), определяне размера и местоположението на мерите, пасищата и ливадите на територията на Община Б. за общо и индивидуално ползване и даване на съгласие за предоставянето им. Общински съвет Б. приема Правила за ползване на мери, пасища и ливади на територията на община Б. по Приложение №1-неразделна част от Годишния план, дава съгласие да се предоставят за индивидуално ползване под наем мери, пасища и ливади от общинския поземлен фонд (ОПФ) - описани в Приложение 2 – неразделна част от Годишния план и дава съгласие кметът на Община Б. да извърши действия по изпълнението на процедурите, регламентирани в чл.37и от ЗСПЗЗ, както и да сключи договори за наем по пазарни цени със собствениците или ползвателите на животновъдни обекти, регистрирани на територията на Община Б. с пасищни селскостопански животни, регистрирани в Интегрираната информационна система на БАБХ, за пет стопански години, считано от стопанската 2021-2022 г. Решение №220/23.12.2020 г. е изменено с Решение №253 по Протокол №21 от 26.02.2021 г. на Общински съвет Б., като е направено допълване на Приложение №2 към т.3.1. от Решение №220, с имоти, подробно индивидуализирани по местности, идентификационни номера, площ и  начин на трайно ползване в землищата на с.Ж. и с.Р., Община Б. и в землището на град Б. Петър Маринов не е присъствал на проведеното на 26.02.2021 г. заседание на Общински съвет Б. и не е гласувал решение №253/26.02.2021 г. 
Петър Маринов не е участвал и в заседанията на Общински съвет Б., проведени на 27.12.2019 г. и на 17.12.2021 г., на които са приети съответно Решение № 22 по т.16 от Протокол № 4/27.12.2019 г. и Решение №392 по т. 10 от Протокол № 31/17.12.2021 г., с които са приети годишните планове за паша, определен е размера и местоположението на мерите, пасищата и ливадите за общо и индивидуално ползване и е дадено съгласие за предоставянето им за стопанската 2020-2021 г., съответно за стопанската 2022-2023 г. 
В същото време, от представените по преписката доказателства се установява, че Петър Маринов е регистриран в Интегрираната информационна система на БАБХ като собственик на животновъден обект № 2952230006 /4585-0018/, находящ се в землището на с. Ж., общ. Б., в който постоянно се отглеждат пасищни селскостопански животни. Като такъв Маринов има сключени и действащи към настоящия момент договори с Община Б., по силата на които са му предоставени за временно и възмездно ползване земеделски земи от Общинския поземлен фонд – пасища и ливади в землища на Община Б., както следва: 
- Договор № 64/14.07.2020 г., по силата на който на Маринов (с пасищни селскостопански животни-12 броя говеда, представляващи 10.00 животински единици) са предоставени общо 82.325 дка земеделски земи от ОПФ – пасища в землището на с.Ж., община Б., за срок от 5 стопански години, считано от стопанската 2020 – 2021 г. или от 01.10.2020 г. до 30.09.2025 г.;
- Договор № 55/20.04.2021 г., по силата на който на Маринов (с пасищни селскостопански животни-15 броя говеда в категория от 6 до 12 месеца и над 12 месеца за месо, представляващи 12.20 животински единици) са предоставени общо 62.459 дка земеделски земи от ОПФ – пасища и ливади в землищата на с. Ж. и град Б., за срок от 5 стопански години, считано от датата на подписване на договора;
- Договор № 63/11.04.2022 г., по силата на който на Маринов (с пасищни селскостопански животни-18 броя говеда в категория от 6 до 12 месеца и над 12 месеца за месо, представляващи 18.20 животински единици) са предоставени общо 160.000 дка земеделски земи от ОПФ – пасища в землището на град Б., за срок от 5 стопански години, считано от датата на подписване на договора.
По преписката са представени и:
- Договор № 29/12.02.2016 г., по силата на който на Маринов (с пасищни селскостопански животни- 6 броя коне, представляващи 6.00 животински единици) са предоставени общо 43.843 дка земеделски земи от ОПФ – пасища и ливади в землището на град Б., за срок от 5 стопански години, считано от датата на подписване на договора;
- Договор № 7/14.02.2018 г., по силата на който на Маринов (с пасищни селскостопански животни- 6 броя коне и 16 броя говеда и малчета, представляващи 17.2 животински единици) са предоставени общо 100.00 дка земеделски земи от ОПФ – пасища в землището на село Ж., Община  Б., за срок от 5 стопански години, считано от 01.10.2017 г. или от стопанската 2017-2018 г. до стопанската 2021-2022 г. Към същия договор е представено Допълнително споразумение от 13.12.2021 г. за прекратяването му по взаимно съгласие на страните, считано от същата дата, на основание подадено от Петър Маринов Заявление № 94П-35-7/10.11.2021 г. 
Комисията е изискала и получила за сравнение и по два договора за отдаване под наем на зeми (пасища) от общинския поземлен фонд, сключени през 2020 г. и 2021 г. - за всяка от посочените години, избрани от кмета на Община Б. на случаен принцип. От представените такива с № Д-65/20.07.2020 г. и № Д-82/28.08.2020 г. е видно, че съгласно клаузите на договор № Д-65/20.07.2020 г. на регистрирания земеделски производител Г.Б., в качеството му на собственик на животновъден обект с пасищни селскостопански животни (коне) в град Б., представляващи 24 животински единици, са предоставени под наем 23,382 дка земеделска земя в землището на с.Ж., Община Б. – пасища и ливади от ОПФ, за срок от 5 стопански години, считано от датата на подписването му.  На собственика на животновъден обект в с. Ж.И.Й., като собственик на 43 броя пасищни селскостопански животни (говеда за месо), представляващи 37,80 животински единици, са предоставени под наем 127,562 дка земеделска земя в землището на с.Ж., Община Б. – пасища и ливади от ОПФ, за срок от 5 стопански години, считано от датата на подписването му. От представения договор за наем №Д-60/23.04.2021 г. със собственика на животновъден обект в с. Ж. Д.К., притежаващ пасищни селскостопански животни – 5 броя коне, представляващи 5 животински единици, е видно, че на същия са предоставени за ползване от ОПФ 24,00 дка земеделски земи - пасища в землището на град Б., за срок от 5 стопански години, считано от датата на подписването му. Договор № 80/10.06.2021 г. е сключен със собственика на животновъден обект в град Б. И.К., притежаващ 59 броя пасищни селскостопански животни (говеда), представляващи 55,80 животински единици, за които са му предоставени 11,160 дка земеделски земи от ОПФ в землището на град Б., за срок от 5 стопански години, считано от датата на подписването му.    
Комисията е изискала и също така e получила:
- Решение №264 по Протокол №19 от 28.02.2017 г. на Общински съвет Б., с което е приета Наредба за стопанисване, управление и разпореждане със земи от Общинския поземлен фонд (ОПФ) и земите по чл.19 от ЗСПЗЗ на територията на Община Б. (Наредба/та). Като общински съветник в Общински съвет Б., мандат 2015-2019 г. Петър Маринов е присъствал на заседанието на Общински съвет Б., проведено на 28.02.2017 г. и е гласувал „за“ приемане на Наредбата. В чл.6, ал.3 от същата изрично е предвидено, че в Годишната програма по предложение на кмета на общината се описват земите от ОПФ по землища, площ, начин на трайно ползване (НТП) и категория, които ще са обект на разпореждане, на отдаване под наем или аренда, а в чл.16 и чл.17 от Наредбата са описани правилата за ползване на мерите, пасищата и ливадите в Община Б. Изрично е разписано, че първият акт е решение на Общинския съвет, с което се дава съгласие за предоставяне на мери, пасища и ливади за общо и индивидуално ползване по предложен списък. Общинските пасища и ливади се предоставят от кмета на общината, след подадено заявление, в което се посочва кадастралния номер на имота, землището, площта, категорията и срока за наемане. Договорите за наем или аренда се сключват от кмета на общината за срок от минимум пет години. Годишният наем на декар площ е съответно: за ливади (всички категории) – 11 лева; за пасища и мери – 8 лева.
- Заповед № РД-100/19.03.2019 г. на кмета на Община Б., с която същият е назначил Комисия със задача, съгласно утвърдените правила за управление на пасища, мери и ливади – общинска собственост, да определи необходимата за всеки животновъд площ по реда на чл.37и, ал.4 от ЗСПЗЗ и да разпредели имотите за всяко землище. Комисията следва да направи проверка за съотношението към брой отглеждани селскостопански животни /животински единици/ на декар и какво е съответствието към посочената в закона дата за установяване на това /до края на м.февруари/. Настъпилите изменения да бъдат отразени в сключените с животновъдите договори. Назначената със заповедта комисия се е събрала на 25.03.2019 г. за да разгледа подадените заявления по чл.37и, ал.5 от ЗСПЗЗ и чл.99, ал.1 от ППЗСПЗЗ, да определи необходимите за всеки кандидат площи, съгласно чл.37и, ал.4 от ЗСПЗЗ и да извърши разпределение на имоти – общинска собственост. Посочено е, че разпределението се извършва на основание чл.37и, ал.4 от ЗСПЗЗ, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади, но не повече от 15 дка за 1 животинска единица в имоти от първа до седма категория и/или до 30 дка за 1 животинска единица в имоти от осма до десета категория. На правоимащите лица, които отглеждат говеда с предназначение за производство на месо и животни от местни (автохонни) породи, се разпределят до 20 дка за 1 животинска единица в имоти от първа до седма категория и до 40 дка за 1 животинска единица в имоти от седма до десета категория. В приложения към протокола от заседанието на комисията Регистър на земеделски производители-животновъди, сключили договор с Община Б. за ползване на пасища, мери и ливади на територията на общината, с доказани животни към 01.02.2019 г. и ползвани пасища, под №3 фигурира името на Петър Маринов с 7,8 животински единици, като е отбелязано и, че са му дадени по договор пасища от общината – 142,763 дка. В графа „Договорът се запазва – да/не“ е отбелязано, че договорът му се запазва, а в графа „Желание за допълнително обезпечаване с пасища – да/не“ е отбелязано, че не желае допълнително обезпечаване. 
- Заповед № РД-203/10.04.2020 г. на кмета на Община Б., с която същият е назначил Комисия със задача, съгласно утвърдените правила за управление на пасища, мери и ливади – общинска собственост, да определи необходимата за всеки животновъд площ по реда на чл.37и, ал.4 от ЗСПЗЗ и да разпредели имотите за всяко землище. Комисията следва да направи проверка за съотношението към брой отглеждани селскостопански животни /животински единици/ на декар и какво е съответствието към посочената в закона дата за установяване на това /до края на м.февруари/. Настъпилите изменения да бъдат отразени в сключените с животновъдите договори. Комисията се е събрала на 13.04.2020 г. за да разгледа подадените заявления по чл.37и, ал.5 от ЗСПЗЗ и чл.99, ал.1 от ППЗСПЗЗ, да определи необходимите за всеки кандидат площи, съгласно чл.37и, ал.4 от ЗСПЗЗ и да извърши разпределение на имоти – общинска собственост. В приложения към протокола от заседанието на комисията списък на подадените заявления, под №2 е вписано името на Петър *** Маринов (със Заявление, вх. №94П-35-1/05.03.2020 г. на Община Б.), а в Регистъра на земеделските производители – животновъди, сключили договори с Община Б. за ползване на пасища, мери и ливади на територията на общината, с доказани животни към 28.02.2020 г. и ползващи пасища, мери и ливади, името на Петър *** Маринов е под №3. Срещу него е отразено, че същият има животновъден обект в с. Ж., притежава 10 животински единици (ЖЕ), отдадени са му чрез договор пасища и ливади от ОПФ в декари – общо 142.763 дка, както и че договорът му се запазва и същият желае допълнително обезпечаване, по възможност в землището на с. Ж. В т.3.2. от решението на комисията (предложение второ в шрифт Italic), на Петър Маринов са предоставени допълнително пасища и ливади от ОПФ в землището на с. Ж., както следва: 29522.1.126, 29522.1.123, 29522.3.599 и 29522.4.100. В приложен към Заявление от Петър Маринов с вх. №94П-35-1/05.03.2020 г. на Община Б. Опис на собствени и ползвани имоти с НТП-пасища, мери и ливади (Приложение №2) са посочени имоти в землището на град Б., ползвани на основание Договор за наем №7/14.02.2018 г., с краен срок на действие до 14.02.2023 г. и Договор за наем №29/12.02.2016 г., с краен срок на действие до 12.02.2021 г.;
- Заповед № РД-210/25.03.2021 г. на кмета на Община Б., с която същият е назначил Комисия със задача, съгласно утвърдените правила за управление на пасища, мери и ливади – общинска собственост, да определи необходимата за всеки животновъд площ по реда на чл.37и, ал.4 от ЗСПЗЗ и да разпредели имотите за всяко землище.Комисията следва да направи проверка за съотношението към брой отглеждани селскостопански животни /животински единици/ на декар и какво е съответствието към посочената в закона дата за установяване на това /до края на м.февруари/. Настъпилите изменения да бъдат отразени в сключените с животновъдите договори. Комисията се е събрала на 07.04.2021 г. за да разгледа подадените заявления по чл.37и, ал.5 от ЗСПЗЗ и чл.99, ал.1 от ППЗСПЗЗ, да определи необходимите за всеки кандидат площи, съгласно чл.37и, ал.4 от ЗСПЗЗ и да извърши разпределение на имоти – общинска собственост. В приложения към протокола от заседанието на Комисията списък на подадените заявления, под №2 е вписано името на Петър *** Маринов (със Заявление, вх. №94П-35-2/02.03.2021 г. на Община Б.), а от коментар под списъка с подадените заявления е видно, че Комисията единодушно е решила, че сключените между Община Б. договори с животновъди на територията на общината, сред които и Петър *** Маринов, се запазват за новата стопанска година, като същите участват в разпределението, с оглед подадени заявления. В списъка с разпределението на пасища, мери и ливади от ОПФ под №3 фигурира името на Петър *** Маринов с 12.20 животински единици, за които са му предоставени общо 62, 450 дка пасища и ливади в землището на с.Ж., Община Б.. В приложен към Заявление с вх. №94П-35-2/02.03.2021 г. Опис на собствени и ползвани имоти с НТП-пасища, мери и ливади (Приложение №2) са посочени имоти в землището на с. Ж. и на град Б., ползвани от Петър Маринов на основание договори за наем № Д-7/14.02.2018 г., с краен срок на действие до 14.02.2023 г. и Договор за наем № Д-64/14.07.2020 г., с краен срок на действие до 2025 г. Към заявлението е приложено друго такова до кмета на Община Б., вх. №94П-35-3/02.03.2021 г. с което Петър Маринов заявява желанието си да бъде подновен сключения между него и Община Б. Договор за наем №29/12.02.2016 г., поради изтичане на 5-годишния му срок, с допълнението, че договорът включва 16 броя имоти с обща площ 43,843 дка и подробното им изброяване. Отделно е приложено и Заявление с вх. №94П-35-4/02.03.2021 г. до кмета на Община Б., от което е видно, че Петър Маринов е заявил желанието си да му бъдат предоставени под наем от общинския поземлен фонд 41 дка пасища, посочени по местности и с идентификатори.
- Заповед № РД-146/21.03.2022 г. на кмета на Община Б., с която същият е назначил Комисия със задача, съгласно утвърдените правила за управление на пасища, мери и ливади – общинска собственост, да определи необходимата за всеки животновъд площ по реда на чл.37и, ал.4 от ЗСПЗЗ и да разпредели имотите за всяко землище. Комисията следва да направи проверка за съотношението към брой отглеждани селскостопански животни /животински единици/ на декар и какво е съответствието към посочената в закона дата за установяване на това /до края на м.февруари/. Настъпилите изменения да бъдат отразени в сключените с животновъдите договори. Комисията се е събрала на 22.03.2022 г. за да разгледа подадените заявления по чл.37и, ал.5 от ЗСПЗЗ и чл.99, ал.1 от ППЗСПЗЗ, да определи необходимите за всеки кандидат площи, съгласно чл.37и, ал.4 от ЗСПЗЗ и да извърши разпределение на имоти – общинска собственост. В приложения към протокола от заседанието на Комисията списък на подадените заявления, под №4 е вписано името на Петър *** Маринов (със Заявление с вх. №94П-35-3/07.03.2022 г.), а от коментар под списъка с подадените заявления е видно, че Комисията единодушно е решила, че сключените между Община Б. договори с животновъди на територията на общината, сред които и Петър *** Маринов, се запазват за новата стопанска година, като същите участват в разпределението, с оглед подадени заявления. В списъка с разпределението на пасища, мери и ливади от ОПФ под №5 фигурира името на Петър Маринов с 18.20 животински единици, на когото са предоставени общо 275,069 дка пасища и ливади в землището на град Б. и с.Ж., Община Б., като изрично е записано, че към момента (22.03.2022 г.) лицето ползва 144,775 дка. В приложен към Заявление с вх. №94П-35-3/07.03.2020 г. Опис на собствени и ползвани имоти с НТП-пасища, мери и ливади от Петър Маринов (Приложение №2) са посочени имоти в землището на град Б., ползвани на основание Договор за наем № Д-64/14.07.2020 г., с краен срок на действие до 2025 г. и Д-55/20.04.2021 г., с краен срок на действие до 2026 г. Към Заявлението е приложено друго такова до кмета на Община Б., с което Петър Маринов е заявил желанието си да ползва пасища, мери и ливади от ОПФ в землищата на с. Ж. и гр.Б.
От предоставена с писмо, вх. №ЦУ01-748#23/22.06.2022 г. на КПКОНПИ, от Държавен фонд „Земеделие“ (ДФЗ) информация е видно, че Петър *** Маринов е получил финансово подпомагане по схеми за директни плащания и краткосрочни схеми за подпомагане, администрирани от ДФЗ, за което е представена справка от СЕБРА, като в допълнение е посочено, че в периода 2019 – 2022 г. Петър Маринов е получил и държавна помощ de minimis за 2021 г. и за 2022 година. От справката от СЕБРА се установява, че в периода 01.01.2019 – 15.06.2022 г. Петър Маринов е получил от ДФЗ обща сума в размер на 57 496,81 лева или по годни, както следва: за 2019 г. - 16 342.33 лв., за 2020 г. – 14 444.32 лв., за 2021 г. – 20 461.25 лв. и за 2022 г. (до 15.06.2022 г.) – 6 248.91 лв.
	С писмо с вх. №ЦУ01-748#27/08.08.2022 г. на КПКОНПИ от Областна дирекция „Земеделие“ към Държавен фонд „Земеделие“ са представени подадените от Петър Маринов заявления за подпомагане, както следва:
 На 09.05.2019 г. Петър Маринов е подал до ДФЗ Заявление за подпомагане – 2019 с УИН 13/180619/03802, в което е отбелязал, че желае подпомагане по схема за обвързано подпомагане на месодайни крави и/или юници (СМКЮ) и по схема за преходна национална помощ за земеделска земя на хектар (ПНДП), като е декларирал, че притежава 12 животни (говеда), регистрирани в Интегрираната информационна система на БАБХ. В приложената към заявлението таблица на използваните парцели през 2019 г., с които се кандидатства за подпомагане, са включени  имоти в землището на град Б., на с. Ж., с. К., с. К. и с.Р., които са идентифицирани с номер на блокове на земеделско стопанство (БЗС) от Интегрираната система за администриране и контрол (ИСАК) и с номер на парцел в ИСАК, а в приложената таблица за използваните парцели през 2018 г., в графа 12 – „Основание за ползване“, е вписано като основание „Договор за наем“; 
	На 08.05.2020 г. Петър Маринов е подал до ДФЗ Заявление за подпомагане - 2020 с УИН 13/080620/06294, в което е отбелязал, че желае подпомагане по схема за обвързано подпомагане на месодайни крави и/или юници (СМКЮ) и по схема за преходна национална помощ за земеделска земя на хектар (ПНДП), като е декларирал, че притежава 14 животни (говеда), регистрирани в Интегрираната информационна система на БАБХ. В приложената към заявлението таблица на използваните парцели през 2020 г., с които се кандидатства за подпомагане, са включени  имоти в землището на град Б., на с. Ж., с. К. и с.Р., които са идентифицирани с номер на блокове на земеделско стопанство (БЗС) от Интегрираната система за администриране и контрол (ИСАК) и с номер на парцел в ИСАК, а в приложената таблица за използваните парцели през 2019 г., в графа 12 – „Основание за ползване“, е вписано като основание „Договор за наем“; 
На 17.05.2021 г. Петър Маринов е подал до ДФЗ Заявление за подпомагане - 2021 с УИН 13/250621/13823, в което е отбелязал, че желае подпомагане по схема за обвързано подпомагане на месодайни крави и/или юници (СМКЮ) и по схема за преходна национална помощ за земеделска земя на хектар (ПНДП), като е декларирал, че притежава 17 животни (говеда), регистрирани в Интегрираната информационна система на БАБХ. В приложената към заявлението таблица на използваните парцели през 2021 г., с които се кандидатства за подпомагане, са включени  имоти в землището на град Б., на с.Б., с. Ж. и с.Р., които са идентифицирани с номер на блокове на земеделско стопанство (БЗС) от Интегрираната система за администриране и контрол (ИСАК) и с номер на парцел в ИСАК.
На 13.05.2022 г. Петър Маринов е подал до ДФЗ Заявление за подпомагане - 2022 с УИН 13/150622/18672, в което е отбелязал, че желае подпомагане по схема за обвързано подпомагане на месодайни крави и/или юници (СМКЮ) и по схема за преходна национална помощ за земеделска земя на хектар (ПНДП), като е декларирал, че притежава 18 животни (говеда), регистрирани в Интегрираната информационна система на БАБХ. В приложената към заявлението таблица на използваните парцели през 2022 г., с които се кандидатства за подпомагане, са включени  имоти в землището на град Б., на с. Ж. и с.Р., които са идентифицирани като блокове на земеделско стопанство (БЗС) от Интегрираната система за администриране и контрол (ИСАК) и с номер на парцел в ИСАК, а в приложената таблица за използваните парцели през 2021 г., в графа 12 – „Основание за ползване“, е вписано като основание „Договор за наем“. 

Въз основа на така изяснената фактическа обстановка, комисията установи следното от правна страна:

За да е осъществен конфликт на интереси по смисъла на чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и  
чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
От значение за установяване или неустановяване на конфликт на интереси е конкретно поведение на лицето, заемащо висша публична длъжност при изпълнение на правомощията му по служба, както и дали това поведение е в частен интерес - негов или на свързано с него лице.
Като общински съветник в Общински съвет Б. за мандати 2015-2019 г. и 2019 – 2023 г. Петър *** Маринов е лице, заемащо висша публична длъжност по смисъла на чл.6, ал.1, т.32 от ЗПКОНПИ и компетентна да се произнесе относно наличието или липсата на конфликт на интереси по отношение на него е КПКОНПИ.
При наличието на този първи елемент от състава на конфликта на интереси, определящо за съществуването на такъв в конкретния случай е упражняването на правомощия по служба от страна на лицето, заемащо висша публична длъжност и частен интерес, при наличието на който следва да е станало това.
Съгласно чл.33, ал.1 от Закона за местното самоуправление и местната администрация (ЗМСМА), общинският съветник има право: да бъде избиран в състава на постоянни и временни комисии на съвета; да предлага включването в дневния ред на заседанията на общинския съвет разглеждането на въпроси от компетентността на съвета и да внася проекти за решения; да участва в обсъждането и решаването на всички въпроси от компетентността на съвета; да отправя питания към кмета. 
Съгласно чл. 37о, ал.4 от ЗСПЗЗ Общинският съвет ежегодно приема решение с мнозинство от общия брой на съветниците за предоставяне и актуализиране на ползването на мерите, пасищата и ливадите, което съдържа: годишен план за паша, съгласие за предоставяне на мерите, пасищата и ливадите за общо и за индивидуално ползване и задълженията на общината и на ползвателите за поддържането на мерите, пасищата и ливадите. Според чл.37и от ЗСПЗЗ пасищата, мерите и ливадите от държавния и общинския поземлен фонд се отдават под наем или аренда на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, по цена, определена по пазарен механизъм. Съгласно чл. 37и, ал.3 от ЗСПЗЗ решенията за предоставяне на ползването на пасища, мери и ливади и за приемане на годишен план за паша се приемат ежегодно от общинския съвет, като списък на имотите за индивидуално ползване с категории се обявява в общините и кметствата и се публикува на интернет страницата на общината в срок до 1 март. Пасищата, мерите и ливадите се разпределят между правоимащите, които имат регистрирани животновъдни обекти в съответното землище, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади, но не повече от 15 дка за 1 животинска единица в имоти от първа до седма категория и/или до 30 дка за 1 животинска единица в имоти от осма до десета категория. На правоимащите лица, които отглеждат говеда с предназначение за производство на месо и животни от местни (автохонни) породи, се разпределят до 20 дка за 1 животинска единица в имоти от първа до седма категория и до 40 дка за 1 животинска единица в имоти от седма до десета категория (ал.4). Лицата подават заявление по образец до кмета на общината в срок до 10 март, към което прилагат документи, определени в правилника за прилагането на закона (ал.5). Съгласно чл. 37и, ал.6 от ЗСПЗЗ, разпределението на имотите за всяко землище се извършва от комисия назначена от кмета на общината. Комисията определя необходимата за всеки кандидат площ и разпределя имотите за всяко землище, като съставя протокол за окончателното разпределение на имотите при наличие на необходимите площи в срок до 1 май. При недостиг на пасища, мери и ливади от общинския поземлен фонд в землището, към разпределените имоти съответната комисия извършва допълнително разпределение в съседно землище. Въз основа на протоколите на комисиите кметът на общината сключва договори за наем или аренда по цена, определена по пазарен механизъм. Минималният срок на договорите е 5 стопански години (ал.12). 
Петър Маринов не е участвал в заседанията на Общински съвет Б., проведени на 27.12.2019 г. и на 17.12.2021 г., на които са приети съответно Решение № 22 по т.16 от Протокол № 4/27.12.2019 г. и Решение №392 по т. 10 от Протокол № 31/17.12.2021 г., с които са приети Годишните планове за паша, за мерите, пасищата и ливадите в Община Б. за стопанската 2020-2021 г., съответно за стопанската 2022-2023 г. и е дадено съгласие за предоставяне на мери, пасища и ливади от общинския поземлен фонд (ОПФ) за общо и индивидуално ползване на собствениците или ползвателите на животновъдни обекти с пасищни селскостопански животни, регистрирани в Интегрираната информационна система на БАБХ, както и на заседанието, проведено на 26.02.2021 г., на което е прието Решение №253 по Протокол №21 от 26.02.2021 г. на Общински съвет Б., с което е направено допълване на Приложение №2 към т.3.1. от Решение №220/23.12.2020 г. на Общински съвет Б., с което е приет Годишния план за паша, за мерите, пасищата и ливадите в Община Б. за стопанската 2021-2022 г. От това следва, че Маринов не е упражнил правомощия по служба във връзка с тези решения, т.е. липсва един от елементите на конфликта на интереси, което води и до невъзможност за възникването му.
Като е гласувал „за“ при приемане на Решение № 600 по Протокол № 40/25.01.2019 г. и Решение №220 по Протокол № 18/23.12.2020 г., с които Общински съвет Б. приема Годишния план за паша, за мерите, пасищата и ливадите в Община Б. за стопанската 2019-2020 г., съответно за стопанската 2021-2022 г. и дава съгласие за предоставяне на мери, пасища и ливади от общинския поземлен фонд (ОПФ) за общо и индивидуално ползване, Петър Маринов е упражнил свои правомощия по служба като общински съветник. 
Следователно, в случая са налице две от трите кумулативни предпоставки на състава на конфликт на интереси по чл.52 от ЗПКОНПИ - лице, заемащо висша публична длъжност (Петър Маринов) и упражнени от него правомощия по служба (гласувал е „за“ при приемане на Решение № 600 по Протокол № 40/25.01.2019 г. и Решение №220 по Протокол № 18/23.12.2020 г. на Общински съвет Б.). За да е осъществен напълно състава на конфликт на интереси, следва да е налице и частен интерес – на лицето, заемащо висша публична длъжност или на свързано с него лице, както и възможност частният интерес да повлияе върху безпристрастното и обективното изпълнение на правомощията или задълженията му по служба. 
В конкретния случай е установено, че при гласуването на решенията на Общински съвет Б., с които се приема Годишния план за паша, за мерите, пасищата и ливадите в Община Б. за стопанската 2019-2020 г., съответно за стопанската 2021-2022 г. и се дава съгласие за предоставяне на мери, пасища и ливади от общинския поземлен фонд (ОПФ) за общо и индивидуално ползване на собствениците или ползвателите на животновъдни обекти с пасищни селскостопански животни, регистрирани в Интегрираната информационна система на БАБХ, за Петър Маринов е налице частен интерес, който би могъл да повлияе върху обективното и безпристрастно изпълнение на правомощията или задълженията му по служба.
На първо място това е така, защото освен общински съветник Петър Маринов е и земеделски производител, регистриран в Интегрираната информационна система на БАБХ като собственик на животновъден обект № 2952230006 /4585-0018/, находящ се в землището на с. Ж., общ. Б., в който постоянно се отглеждат пасищни селскостопански животни и като такъв, той има интерес от гласуването на решенията на Общински съвет Б., с които се приемат годишните планове за паша, за мерите, пасищата и ливадите в землищата на Община Б. и се дава съгласие за предоставяне на мери, пасища и ливади от общинския поземлен фонд (ОПФ) за общо и индивидуално ползване на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, т.е. Маринов се явява субект, отговарящ на условията по решението, което му дава възможност да кандидатства за предоставяне на земеделски земи – пасища, мери и ливади от общинския поземлен фонд под наем.
На второ място, Маринов има интерес от гласуваните решения № 600 по Протокол № 40/25.01.2019 г. и № 220 по Протокол № 18/23.12.2020 г. и предвид факта, че към момента на тяхното гласуване той има сключени с Община Б. два договора за наем на земеделски земи от ОПФ – пасища и ливади в землища на Община Б.: Договор №29/12.02.2016 г., по силата на който на Маринов (с пасищни селскостопански животни, представляващи 6.00 животински единици) са предоставени общо 43.843 дка земеделски земи от ОПФ – пасища и ливади в землището на град Б., за срок от 5 стопански години, считано от датата на подписване на договора и Договор №7/14.02.2018 г., по силата на който на Маринов (с пасищни селскостопански животни, представляващи 17.2 животински единици) са предоставени общо 100.00 дка земеделски земи от ОПФ – пасища в землището на село Ж., Община  Б., за срок от 5 стопански години, считано от стопанската 2017-2018 г. до стопанската 2021-2022 г. 
Гласувайки за приемането на Годишния план за паша, за мерите, пасищата и ливадите в Община Б. за стопанската 2019-2020 г. и 2021-2022 г. и за даване на съгласие за предоставяне на мери, пасища и ливади от общинския поземлен фонд за общо и индивидуално ползване за Маринов възниква възможността да кандидатства за допълнително предоставяне на земеделски земи – пасища, мери и ливади към вече предоставените му такива по действащите към момента на гласуването договори за наем, което се потвърждава и от представените по преписката протоколи от работата на назначените със заповеди на кмета Община Б. комисии. Така, 
-в приложения към протокола от 25.03.2019 г. от заседание на комисията по чл.37и, ал.6 от ЗСПЗЗ, назначена със Заповед №РД-100/19.03.2019 г. на кмета на Община Б. Регистър на земеделски производители-животновъди, сключили договор с Община Б. за ползване на пасища, мери и ливади на територията на общината, с доказани животни към 01.02.2019 г. и ползвани пасища, под №3 фигурира името на Петър Маринов с 7,8 животински единици, като е отбелязано и, че са му дадени по договор пасища от общината – 142,763 дка и че договорът му се запазва. Освен това, в протокола от заседанието на комисията от 25.03.2019 г. е отразено, че решението на комисията за разпределянето на имотите – общинска собственост с начин на трайно ползване (НТП) - пасища, мери и ливади се основава на Решение №600 по Протокол №40/25.01.2019г. на Общински съвет Б., при приемането на което Петър Маринов е гласувал „за“. 
- назначената със Заповед № РД-203/10.04.2020 г. на кмета на Община Б. комисия, на заседанието си от 13.04.2020 г. е разгледала подадените заявления по чл.37и, ал.5 от ЗСПЗЗ и чл.99, ал.1 от ППЗСПЗЗ, определила е необходимите за всеки кандидат площи, съгласно чл.37и, ал.4 от ЗСПЗЗ и окончателно е разпределила имотите – общинска собственост с НТП: пасища, мери и ливади, определени с Решение № 22/27.12.2019 г. на Общински съвет Б. В приложения към протокола от заседанието на комисията списък на подадените заявления, под №2 е вписано името на Петър *** Маринов (със Заявление, вх. №94П-35-1/05.03.2020 г. на Община Б.), а в Регистъра на земеделските производители – животновъди, сключили договори с Община Б. за ползване на пасища, мери и ливади на територията на общината, с доказани животни към 28.02.2020 г. и ползващи пасища, мери и ливади, името на Петър *** Маринов е под №3. Срещу него е отразено, че същият има животновъден обект в с. Ж., притежава 10 животински единици (ЖЕ), отдадени са му чрез договор пасища и ливади от ОПФ в декари – общо 142.763 дка, както и че договорът му се запазва и същият желае допълнително обезпечаване, по възможност в землището на с. Ж. В т.3.2. от решението на комисията (предложение второ в шрифт Italic), на Петър Маринов са предоставени допълнително пасища и ливади от ОПФ в землището на с. Ж., както следва: 29522.1.126, 29522.1.123, 29522.3.599 и 29522.4.100., в допълнение на предоставените му с договори за наем №29/12.02.2016 г. и №7/14.02.2018 г. В приложения към Заявление на Петър Маринов до кмета на Община Б., вх. №94П-35-1/05.03.2020 г., Опис на собствени и ползвани имоти с НТП - пасища, мери и ливади (Приложение №2) са посочени имоти в землището на град Б., ползвани от Маринов на основание Договор за наем №7/14.02.2018 г., с краен срок на действие до 14.02.2023 г. и Договор за наем №29/12.02.2016 г., с краен срок на действие до 12.02.2021 г.  
- назначената със Заповед № РД-210/25.03.2021 г. на кмета на Община Б. комисия по чл.37и, ал.6 от ЗСПЗЗ единодушно е решила, че сключените между Община Б. договори с животновъди на територията на общината, сред които и Петър *** Маринов, се запазват за новата стопанска година, като същите участват в разпределението, с оглед подадени заявления. В списъка с разпределението на допълнителни пасища, мери и ливади от ОПФ под №3 фигурира името на Петър *** Маринов с 12.20 животински единици и предоставени общо 62, 450 дка пасища и ливади в землището на с.Ж., Община Б.. Комисията е извършила окончателното разпределение на основание приетото от Общински съвет Б. решение №220 по Протокол №18/23.12.2020 г., за приемането на което Маринов е гласувал „за“. В приложен към Заявление на Маринов с вх. №94П-35-2/02.03.2021 г. Опис на собствени и ползвани имоти с НТП-пасища, мери и ливади (Приложение №2) са посочени имоти в землището на с. Ж. и на град Б., ползвани на основание договори за наем № Д-7/14.02.2018 г. и № Д-64/14.07.2020 г. Към заявлението е приложено друго такова до кмета на Община Б. с вх. №94П-35-3/02.03.2021 г., с което Петър Маринов заявява желанието си да бъде подновен сключения между него и Община Б. Договор за наем №29/12.02.2016 г., поради изтичане на 5-годишния му срок, с допълнението, че договорът включва 16 броя имоти с обща площ 43,843 дка и подробното им изброяване. Към Заявлението е приложено друго такова до кмета на Община Б., вх.№94П-35-4/02.03.2021 г., с което Петър Маринов е заявил желанието си да ползва пасища, мери и ливади от ОПФ. От списъка с разпределението на пасища, мери и ливади от ОПФ от комисията по чл.37и, ал.6 от ЗСПЗЗ, назначена със Заповед № РД-210/25.03.2021 г. на кмета на Община Б., е видно, че на Петър *** Маринов, фигуриращ под №3 и притежаващ 12.20 животински единици, са предоставени допълнително 62, 450 дка пасища и ливади от ОПФ в землищата на Община Б. 
Гореизложеното налага извода, че Маринов системно се е ползвал от процедурата по чл.37и, ал.4 от ЗСПЗЗ за предоставяне на имоти – общинска собственост с НТП: пасища, мери и ливади, като от една страна като общински съветник е гласувал решенията за приемане на годишните планове за паша, за мерите, пасищата и ливадите в землищата на Община Б., а от друга страна, след приемането на решенията от Общински съвет Б. е подавал заявления за предоставяне на допълнителни имоти и е сключвал нови договори, с които е добавял допълнителни площи към сключените вече от него с Община Б. договори за наем на поземлени имоти от общинския поземлен фонд.
На трето място, видно и от гласувания от Петър Маринов Годишен план за паша за стопанската 2019-2020 г. (Решениe № 600/25.01.2019 г.) в него изрично е предвидено, че наемателите на мерите, пасищата и ливадите могат да кандидатстват по европейски програми и схеми за средства, с цел подобряване екологичното им състояние, от която възможност Маринов многократно се e възползвал, удостоверено и от представените от Държавен фонд „Земеделие“, съответно от Областна дирекция „Земеделие“ към ДФЗ писма и заявления за подпомагане (Заявление за подпомагане – 2019 с 180619/03802, подадено на 09.05.2019 г., Заявление за подпомагане - 2020 с УИН 13/080620/06294, подадено на 08.05.2020 г., Заявление за подпомагане - 2021 с УИН 13/250621/13823, подадено на 17.05.2021 г. и Заявление за подпомагане - 2022 с УИН 13/150622/18672, подадено на 13.05.2022 г.). В заявленията той е отбелязал, че желае подпомагане по схема за обвързано подпомагане на месодайни крави и/или юници (СМКЮ) и по схема за преходна национална помощ за земеделска земя на хектар (ПНДП). В приложените към заявленията таблици на използваните парцели, с които се кандидатства за подпомагане, са включени предоставените под наем земеделски земи - пасища, мери и ливади от ОПФ в землищата на град Б., на с. Ж., с. К., с.Р. и други, разпределени от съответните комисии, назначени от кмета на основание гласуваните и от Маринов решения за приемане на Годишни планове за паша за стопанските 2019-2020 г. и 2021 – 2022 г. Срещу това той е получавал средства от Държавен фонд „Земеделие“. 
Отдаването под наем или аренда на пасищата, мерите и ливадите от държавния и общинския поземлен фонд на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБX, съгласно чл. 37и от ЗСПЗЗ e един сложен фактически състав, т.е. правната норма свързва правните последици с два или повече юридически факта, всички от които трябва да бъдат налице, за да се породи правната последица на фактическия състав – сключеният договор за наем или аренда. Правопораждащият факт, въз основа на който възникват всички останали права и задължения по чл.37и от ЗСПЗЗ, свързани с отдаването под наем или аренда на пасищата, мерите и ливадите от държания и общинския фонд, е именно решението на съответния общински съвет за предоставяне на ползването на пасища, мери и ливади и за приемане на годишен план за паша. Видно от изложеното по-горе, назначените от кмета на Община Б. комисии по чл.37и, ал.6 от ЗСПЗЗ извършват възложените им разпределения на пасищата, мерите и ливадите – общинска собственост на основание приетите от Общински съвет Б. решения за това. С приемане на решението от съответния общински съвет, за лицата - собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, възниква правото да подадат заявление по образец до кмета на общината в срок до 10 март, респективно за кмета на общината възниква задължението да назначи комисия, която пък трябва да определи необходимата за всеки кандидат площ, да разпредели имотите за всяко землище и да състави протокол за окончателното разпределение на имотите при наличие на необходимите площи в срок до 1 май, съответно да извърши  допълнително разпределение в съседно землище при недостиг на пасища, мери и ливади от общинския поземлен фонд в съответно землище и на финала - кметът на общината, въз основа на протоколите на комисията да сключи договорите за наем или аренда. 
От събраните по преписката доказателства се установява по безспорен начин, че към датите на гласуваните от него решения № 600/25.01.2019 г. и №220/23.12.2020 г. на Общински съвет Б. Петър Маринов е бил добре запознат с подробно разписаната в чл.37и от ЗСПЗЗ процедура за отдаване под наем или аренда на пасищата, мерите и ливадите от държавния и общинския поземлен фонд, тъй като вече е участвал в нейното прилагане в предходни години. Нещо повече, като общински съветник в Общински съвет Б. за мандат 2015-2019 г. той е гласувал „за“ приемането на Решение №264 по Протокол №19 от 28.02.2017 г. на Общински съвет Б., с което е приета Наредба за стопанисване, управление и разпореждане със земи от Общинския поземлен фонд (ОПФ) и земите по чл.19 от ЗСПЗЗ на територията на Община Б. (Наредба/та), а в чл.16 и чл.17 от Наредбата са описани правилата за ползване на мерите, пасищата и ливадите в Община Б. Като регистриран земеделски производител-собственик на животновъден обект с пасищни селскостопански животни, регистрирани в Интегрираната информационна система на БАБX, Маринов има сключени при условията на чл.37и от ЗСПЗЗ договори за отдаване под наем на пасища, мери и ливади от общинския поземлен фонд на Община Б. още през 2016 г. и през 2018 г., както и допълнителни споразумения към тях и е бил наясно, че задължително условие за сключването на такъв договор е именно решението на Общинския съвет, с което се приема годишния план за паша и се предоставя ползването на пасища, мери и ливади от ОПФ.
Съгласно чл. 56 от ЗПКОНПИ, лице, заемащо висша публична длъжност, няма право при изпълнение на задълженията си да гласува в частен интерес, като частният интерес, съгласно чл. 52 от ЗПКОНПИ трябва да е такъв, че да може да повлияе върху безпристрастното и обективно изпълнение на правомощията или служебните задължения на лицето, заемащо висша публична длъжност и да води до облага за него или за свързано с него лице.
Комисията приема, че като е гласувал „за“ при приемане на Решение № 600 по Протокол № 40/25.01.2019 г. и на Решение №220 по Протокол № 18/23.12.2020 г., с които Общински съвет Б. приема Годишния план за паша, за мерите, пасищата и ливадите в Община Б. за стопанската 2019-2020 г., съответно за стопанската 2021-2022 г. и дава съгласие за предоставяне на мери, пасища и ливади от общинския поземлен фонд (ОПФ) за общо и индивидуално ползване, Петър *** Маринов е упражнил правомощия по служба като общински съветник в свой частен интерес, който е от естество да повлияе върху безпристрастното и обективно изпълнение на правомощията или задълженията му по служба, както и да доведе до облага за него, а с това е извършил нарушения на разпоредбата на чл.56 от ЗПКОНПИ. 
Законодателят е поставил двете понятия „частен интерес“ и „облага“ в съотношение причина - следствие, като законът не изисква облагата да е постигната или да е реализирана. Конфликтът на интереси е преди всичко деяние, което е в отклонение и противоречие на публичния интерес. Той предполага наличието на частен интерес на задълженото лице, без да е задължително този частен интерес да е реализиран. Постигането на резултат не е необходимо, достатъчно е частният интерес да съществува като възможност. При тази ситуация той ще може да повлияе на упражняването на правомощията на съответното лице. Целта, която преследва законодателят е да се ограничи възможността за получаване на облага, когато тя е незаконна или следствие от заеманата длъжност и/или връзката със свързано лице.
В случая причинно-следствената връзка „частен интерес“-„облага“ е налице.  Петър Маринов като общински съветник като е гласувал за приемане на годишните планоне за паша и за предоставяне ползването на пасища, мери и ливади от ОПФ, всъщност е гласувал за стартиране на процедурата по чл.37и от ЗСПЗЗ за отдаване под наем на мери, пасища и ливади в землищата на Община Б. с цел участието му в тази процедурата и сключването на договор/и за наем на мери, пасища и ливади в землищата на Община Б., което се установява и от събраните по преписката доказателства. Частният интерес от упражнените от Петър Маринов правомощия по служба е довел до нематериална облага по смисъла на чл.54 от ЗПКОНПИ за самия него, изразяваща се в предоставяне на глас и подкрепа в своя полза във връзка със сключване на договори за наем на имоти – общинска собственост с НТП: пасища, мери и ливади и до възможността за реализиране на материална облага, изразяваща се в кандидатстването и получаването на европейски субсидии, на основание сключените договори за наем при условията на чл.37и, ал.4 от ЗСПЗЗ на поземлени имоти – пасища, мери и ливади от общинския поземлен фонд в землищата на Община Брацгово.
Нарушенията на разпоредбата на чл. 56 от ЗПКОНПИ са извършени на 25.01.2019 г. и на 23.12.2020 г. в град Б.
Комисията не споделя изложената по време на изслушването теза от Петър Маринов, както и от неговия пълномощник за това, че макар и Маринов да е осъществил правомощие, то същото е упражнено при липсата на релевантен частен интерес, т.к. в случая, заявлението е подадено в началото на м. март 2021 г., т.е. три месеца след гласуването на Решение №220 от 23.12.2020 г. Освен това, решението не е основание за сключения договор, а протокола на сформираната за целта комисия, както и че двата съществуващи към момента на гласуването договора не могат да заместят предварително депозирано заявление от страна на Маринов за желание да наеме имоти от ОПФ. Субсидията, която Маринов е получавал, е пряко следствие не от решението на Общинския съвет Б., а от сключения договор. 
В случая, от цялата хронология на действията на Петър Маринов е видно, че той е бил добре запознат с процедурата по чл.37и от ЗСПЗЗ и е имал интерес от гласуването на решенията за приемането на Годишния план за паша и за даване на съгласие за предоставяне на мери, пасища и ливади от общинския поземлен фонд (ОПФ) в землищата на Община Б. за общо и индивидуално ползване. Още повече, че въз основа на същите тези решения за него ежегодно възвиква възможността за подаване на заявление за получаване на допълнителни общински поземлени имоти към вече наетите по силата на сключени по-рано от него договори за наем, и пак на основание същите тези решения назначената от кмета на Община Б. комисия по чл.37и, ал.4 от ЗСПЗЗ извършва разпределението на поземлените имоти от общинския поземлен фонд – пасища, мери и ливади, за които впоследствие кметът на общината сключва договори за наем, а въз основа на тези договори за земеделските производители - собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБX, какъвто Маринов безспорно е, възниква и възможността да кандидатстват пред Държавен фонд „Земеделие“ по програмите за подпомагане. Или, по аргумент за противното, ако няма решение на Общински съвет Б., с което е приет годишния план за паша, за мерите, пасищата и ливадите в землищата на Община Б. за съответната стопанска година и ако не е дадено съгласие за предоставяне на мери, пасища и ливади от общинския поземлен фонд (ОПФ) за общо и индивидуално ползване, не би могла да се стартира процедурата по чл.37и от ЗСПЗЗ, следователно не могат да бъдат сключени и договори за наем на поземлени имоти от общинския поземлен фонд.
	Законодателят е предвидил законов механизъм за избягване на конфликт на интереси при действието на ЗПКОНПИ. Съгласно чл.63, във връзка с чл.65 от ЗПКОНПИ, лицето, заемащо висша публична длъжност следва да си направи самоотвод от изпълнението на конкретно правомощие или задължение по служба, като уведоми органа по избора или назначаването, незабавно след възникване или узнаване на данни за наличие на частен интерес. 
Правилното и законосъобразно поведение на Маринов в случая е било, в момента на узнаване на обстоятелството за наличие на частен интерес, свързан с внесените от кмета на Община Б. предложения за приемане на Годишен план за паша и даване съгласие за предоставяне на мери, пасища и ливади от общинския поземлен фонд (ОПФ) в землищата на Община Б. за общо и индивидуално ползване, да си направи самоотвод  по съответната точка от дневния ред на Общинския съвет и да уведоми за това председателя на Общински съвет Б., което той не е сторил.
В своите решения, Върховният административен съд нееднократно, при тълкуване на разпоредбите на чл. 52, чл. 53, чл. 54, чл.56 и чл. 58 от действащия ЗПКОНПИ, е посочвал, че законодателят не изисква доказване на факта дали в действителност и как упражнените властнически правомощия са повлияни от установения частен интерес. Конфликт на интереси е налице, ако съответният частен интерес на лицето, заемащо публична длъжност, е във връзка с упражняването на неговите властнически правомощия. За съставомерността на деянието е достатъчно да е налице формално нарушение на посочените разпоредби, водещо до възникване на съмнение в начина, по който се осъществяват съответните публични длъжности, без да е необходимо да бъде доказано резултатно деяние с реални негативни последици Конфликт на интереси е налице, ако съответният частен интерес на лицето, заемащо публична длъжност, е във връзка с упражняването на неговите властнически правомощия. За съставомерността на деянието е достатъчно да е налице формално нарушение на посочената разпоредба, водещо до възникване на съмнение в начина, по който се осъществяват съответните публични длъжности, без да е необходимо да бъде доказано резултатно деяние с реални негативни последици (В този смисъл Решение № 31 от 03.01.2020 г. по адм. д. № 1419/2019 г., VІ отд. на ВАС и цитираните в него Решение № 115 от 06.01.2016 г. по адм. д. № 1439/2015 г. на ВАС, Решение № 6945 от 23.05.2014 г. по адм. д. № 1791/2014 г. на ВАС и Решение № 17114 от 13.12.2019 г. по адм. д. № 9250/2019 г. на ВАС, Решение № 1760 от 11.02.2021 г. по адм. д. № 7474/2020 по описа на ВАС, Решение №5139/22.04.2021 г. по адм.д. №3005/2021 г., Решение №7629/24.06.2021 г. по адм. дело №4813/2021 г., всички по описа на ВАС и др.). 
Установените от Комисията нарушения налагат реализиране на предвидените санкционни последици, наложени при преценка характера и тежестта на нарушението, личността на нарушителя и общественото въздействие на нарушението, както и отнемане по чл. 81 от ЗПКОНПИ.
На основание чл. 81, ал. 1 от ЗПКОНПИ и във връзка с писмо от Постоянната комисия по законност, етика и установяване на конфликт на интереси към Общински съвет Каварна, вх. №ЦУ01-748#24/23.06.2022 г. на КПКОНПИ, на отнемане в полза на общината подлежи сума в общ размер на 353,80 /триста петдесет и три и 0,80/ лева, представляваща сбор от полученото от Маринов нетно дневно възнаграждение за 25.01.2019 г. и на 23.12.2020 г. - датите, на които същият е участвал з заседанията на Общински съвет Б. и е гласувал Решение № 600 и Решение №220 на Общински съвет Б.. 
Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74 от ЗПКОНПИ, във вр. с чл. 171 от ЗПКОНПИ и чл. 81, ал. 1 и ал. 2 от ЗПКОНПИ 

					РЕШИ:

УСТАНОВЯВА конфликт на интереси по отношение на Петър *** Маринов с ЕГН ***, общински съветник в Общински съвет Б. и лице, заемащо висша публична длъжност, по смисъла на чл. 6, ал.1, т. 32 от ЗПКОНПИ за това, че е гласувал за приемане на Решение № 600 по Протокол № 40/25.01.2019 г. на Общински съвет Б. в свой частен интерес, с което е нарушил чл. 56 от ЗПКОНПИ. 

НАЛАГА: глоба в размер на 5000 (пет хиляди) лв. на Петър *** Маринов с ЕГН ***, с постоянен адрес в град ***, за осъществен конфликт на интереси по чл. 52 от ЗПКОНПИ - нарушение на разпоредбата на чл. 56 от ЗПКОНПИ, извършено в качеството му на общински съветник в Общински съвет Б. и лице, заемащо висша публична длъжност по чл. 6, ал.1, т. 32 от ЗПКОНПИ.

УСТАНОВЯВА конфликт на интереси по отношение на Петър *** Маринов с ЕГН ***, общински съветник в Общински съвет Б. и лице, заемащо висша публична длъжност, по смисъла на чл. 6, ал.1, т. 32 от ЗПКОНПИ за това, че е гласувал за приемане на Решение № 220 по Протокол № 18/23.12.2020 г. на Общински съвет Б. в свой частен интерес, с което е нарушил чл. 56 от ЗПКОНПИ.

НАЛАГА: глоба в размер на 5000 (пет хиляди) лв. на Петър *** Маринов с ЕГН ***, с постоянен адрес в град ***, за осъществен конфликт на интереси по чл. 52 от ЗПКОНПИ - нарушение на разпоредбата на чл. 56 от ЗПКОНПИ, извършено в качеството му на общински съветник в Общински съвет Б. и лице, заемащо висша публична длъжност по чл. 6, ал.1, т. 32 от ЗПКОНПИ.

ОТНЕМА: в полза на общината от Петър *** Маринов с ЕГН ***, общински съветник в Общински съвет Б., с постоянен адрес в град ***, сума в размер на 353,80 /триста петдесет и три и 0,80/ лева представляваща нетното дневно възнаграждение за 25.01.2019 г. и на 23.12.2020 г., получено от деянието, породило конфликт на интереси, на основание чл. 81, ал. 1 от ЗПКОНПИ.  

НЕ УСТАНОВЯВА конфликт на интереси по отношение на Петър *** Маринов с ЕГН ***, общински съветник в Общински съвет Б. и лице, заемащо висша публична длъжност, по смисъла на чл. 6, ал.1, т. 32 от ЗПКОНПИ във връзка с приемането от Общински съвет Б. на решения № 22 по Протокол № 4/27.12.2019 г., Решение №392 по Протокол № 31/17.12.2021 г. и Решение №253 по Протокол №21 от 26.02.2021 г., поради липса на упражнени правомощия по служба.

Сумата, посочена в настоящото решение, в общ размер на 10 353,80 /десет хиляди триста петдесет и три и 0,80/ лева, следва да се преведе по банкова сметка на КПКОНПИ:
Банка: БНБ
Банкова сметка /IBAN/: BG81 BNBG 9661 3000 1402 01
Банков идентификационен код /BIC/: BNBGBGSD
Бенефициент: Комисия за противодействие на корупцията и за отнемане на незаконно придобитото имущество.
На основание чл. 74, ал. 3 от ЗПКОНПИ, в седмодневен срок, считано от датата на уведомяване за решението, сумата от 10 353,80 /десет хиляди триста петдесет и три и 0,80 / лева може да бъде заплатена доброволно по горепосочената банкова сметка.

На основание чл. 76, ал. 1 от ЗПКОНПИ решението може да се оспори от заинтересованото лице пред Административен съд – П. по реда на Административнопроцесуалния кодекс, в 14-дневен срок от съобщаването му.
Препис от Решението да се изпрати на Окръжна прокуратура – П., с оглед преценка за реализиране на правомощията й по чл. 76, ал. 2 от ЗПКОНПИ.
Препис от Решението да се изпрати на Петър *** Маринов – общински съветник в Общински съвет Б., на основание чл.75, т.1 от ЗПКОНПИ.


КОМИСИЯ:

                          ЗАМЕСТНИК - ПРЕДСЕДАТЕЛ:….………/АНТОН СЛАВЧЕВ/
  
              ЧЛЕН:…………………………………………../ПЛАМЕН ЙОЦОВ/
        
                          ЧЛЕН:………………………………….........../СИЛВИЯ КЪДРЕВА/

